**ՀԻՄՆԱՎՈՐՈՒՄ**

**«ԱԲՈՎՅԱՆ ՀԱՄԱՅՆՔԻ ԱՐԱՄՈՒՍ ԳՅՈՒՂՈՒՄ ԳՏՆՎՈՂ ՓՈՂՈՑՆ ԱՆՎԱՆԱԿՈՉԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

 Աբովյան համայնքի ավագանու քննարկմանը ներկայացվող նախագիծը մշակվել է համաձայն «Տեղական ինքնակառավարման մասին»  օրենքի 18-րդ հոդվածի 1-ին մասի 22-րդ կետի, «Աշխարհագրական անվանումների մասին» օրենքի 4-րդ հոդվածի 1-ին մասի, «բ» կետի, Հայաստանի Հանրապետության կառավարության 2005 թվականի դեկտեմբերի 29-ի N 2387-Ն որոշմամբ հաստատված կարգի 2-րդ և 3-րդ բաժինների պահանջներին համապատասխան։
 Աբովյան համայնքի ավագանու 2024 թվականի օգոստոսի 13-ի N 111-Ն որոշմամբ հաստատված Աբովյան համայնքի տարածական պլանավորման փաստաթղթերի համաձայն՝ Աբովյան համայնքի Արամուս գյուղի Անկախության 9-րդ փողոցից աջ գտնվող 1-ին զուգահեռ փողոցը հանդիասանում է բնակավայրերի նշանակության տարածք, սակայն չունի անվանում, համարվում է անանուն աշխարհագրական օբյեկտ, ուստի նշված հանգամանքը անհանարին է դարձնում քաղաքացիների կողմից ներկայացված հասցեի տրամադրման կամ միավորման և բաժանման մասին դիմումներին ընթացք տալը։
 Ելնելով վերոգրյալից, ինչպես նաև Աբովյան համայնքում գտնվող ներբնակավայրային աշխարհագրական օբյեկտների, բաղադրիչների հասցեները կարգավորելու և ՀՀ կառավարության որոշմամբ սահմանված կարգին համապատասխանեցնելու անհրաժեշտությունից՝ առաջարկում եմ, Աբովյանի համայնքապետարանի աշխատակազմի քաղաքաշինության և հողաշինարարության բաժնի կողմից ներկայացված հատակագծին /սխեմային/ համապատասխան, Աբովյան համայնքի Արամուս գյուղի Անկախության 9-րդ փողոցից աջ գտնվող 1-ին զուգահեռ փողոցն անվանակոչել «Անկախության 10-րդ փողոց»։
 «Աբովյան համայնքի Արամուս գյուղում գտնվող փողոցն անվանակոչելու մասին» Աբովյան համայնքի ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում, ինչպես նաև Աբովյան համայնքի բյուջեի եկամուտներում և ծախսերում փոփոխություններ չեն առաջանում։

 **ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ**